ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ลักษณะร้าน :
ร้านอาหารอีสาน เป็นตึกแถว 1 ห้องใกล้ซอยลาซาล 54  มีที่นั่งในตึก และด้านหน้าร้านกินพื้นที่ด้านหน้าตึกข้างๆไปสัก 4 ห้องได้
ความน่าเข้ามีน้อยหน่อยค่ะ แต่จน.คนรอคิวของร้านนี้เยอะมาก เป็นสิ่งดึงดูดให้มาลองเลย
การบริการ : 
ถ้าเอาไวๆก็จดเมนูที่จะสั่งใส่กระดาษ หรือไปนั่งชิลเลือกดูเมนูที่โต๊ะแล้วค่อยจดมาวางหน้าร้าน
แต่ยิ่งสั่งช้า ยิ่งหิวนะคะ เพราะร้านนี้ต้องรอนานมาก
ส้มตำจานแรกใช้เวลารอ 20 นาที จากนั้นกินไปรอไปจนส้มตำหมดแล้ว อีก 40 นาทีผ่านไปอาหารเมนูอื่นๆยังไม่มาเสริฟเลย
รสชาติ :
ตำข้าวโพดไข่เค็ม รสชาติส้มตำ เปรี้ยว เค็ม ใช้ข้าวโพดหวาน และข้าวโพดข้าวเหนียวรวมๆกันแล้วยังได้ไม่ถึง 1 ฝักเลย จานนี้ 60 บาท
ลาบ น้ำตก 2 อย่างนี้รอนานเกินจนรอไม่ไหว พอดีเค้าบอกว่ากำลังทำให้อยู่เลยให้ใส่ถุงเลย 
แต่กำลังทำนี่ก็รอประมาณเกือบๆ 10 นาทีเหมือนกันค่ะ
จับรวมกันทั้งลาบ และน้ำตก หนักผักมากๆ เนื้อไม่ค่อยมีค่ะ รสชาติอร่อยใช้ได้เลย ราคาอย่างละ 40 บาท
แต่ถ้ารอนานแบบนี้ ไม่กินอีกแล้วดีกว่าค่ะ